
“CONVENI DE COL·LABORACIÓ PER A L'ATORGAMENT D'UNA SUBVENCIÓ NOMINATIVA A FAVOR DE LA COMISSIÓ FALLA LA VERGE AMB CÀRREC AL PRESSUPOST 2022. Expedient: 2216/2022

REUNITS
D'una part l’alcaldia de l'Ajuntament de Benifaió, actuant en nom i representació d'aquest en virtut del que es disposa en l'article 21 de la Llei 7/1985, de 2 d'abril, Reguladora de les Bases del Règim Local.
I d'una altra, la presidència de la Comissió Fallera La Verge  
1.-Que l'Ajuntament de Benifaió està interessat a ajudar econòmicament les comissions falleres del municipi, mitjançant l'atorgament d'una subvenció per les despeses derivades de l'organització d'esdeveniments fallers en la localitat. 

2.- Que resultant de comú interès a ambdues parts atorgar un conveni en el qual es precisen els termes de la col·laboració en la línia prevista per l'article 6.1. de la Llei 9/2017, de 8 de novembre, de Contractes del Sector Públic, ho porten a efecte de conformitat amb les següents:
         ESTIPULACIONS
Primera. L'Ajuntament de Benifaió atorgarà una subvenció a la comissió fallera per objecte dels actes que desenvolupa, en els termes recollits pels articles 22.2.c) de la Llei 38/2003 de 17 de novembre, General de Subvencions.
Aquesta ajuda econòmica consistirà en el lliurament de 2.500,00 € després de la signatura del present conveni i segons disponibilitat de tresoreria.
La forma de pagament es realitzarà mitjançant transferència bancària.
Segona. La comissió La Verge, amb CIF G96986666 s'obliga a realitzar les activitats objecte de la subvenció en els termes següents:


- Seran objecte de despesa subvencionable tots aquells relacionats amb despeses derivades de l'organització d'actes fallers 2022.
Tercera. El present conveni de col·laboració tindrà vigència fins que es complisquen les obligacions respectives derivades d'aquest.
Quarta. No existeix per part de l'Ajuntament cap tipus de compromís per a prorrogar el present conveni, requerint-se de forma expressa la signatura d'un nou conveni per a realitzar-se successives col·laboracions.
Cinquena. La justificació de l'ajuda econòmica recollida en l'apartat a) de l'estipulació primera haurà d'ajustar-se a les Bases d'Execució del Pressupost, i al que es disposa en els articles 29 a 33 de la Llei general de Subvencions 38/2003, de 17 de novembre.
Sexta. Els litigis derivats del present conveni de col·laboració seran de caràcter jurídic-administratiu en virtut de la naturalesa del present conveni i s'entendran sempre sotmesos als Tribunals competents. 
I en prova de conformitat, signen els compareixents el present conveni de col·laboració a Benifaió.”
Quart: Traslladar el present acord als departaments corresponents de intervenció i tresoreria per tal de tramitar la concessió d’aquestes subvencions.

